Huntik

Huntik () on Iginio Straffin luoma italialainen piirrossarja, jonka tuotti Big Bocca Productions ja animoinnista vastasi Rainbow. Sarjasta on tuotettu kaksi tuotantokautta ja yhteensä 52 jaksoa. Ensimmäinen kausi esitettiin vuoden 2009 aikana. Sarjan esitys alkoi Britanniassa ja Yhdysvalloissa 3. tammikuuta 2009 ja Italiassa 12. tammikuuta 2009. Toinen tuotantokausi alkoi Italiassa syksyllä 2011 ja Yhdysvalloissa vuonna 2012. Suomessa sarjaa on esitetty MTV3:lla 7. maaliskuuta 2009 lähtien.

Huntik keskittyy Etsijöiden ryhmään, jotka matkustavat ympäri maailmaa etsien muinaisia amuletteja, joilla he voivat kutsua esiin erityyppisiä hirviöitä taistellessaan Professorin kätyreitä, kuten DeFoeta ja Grieriä, vastaan.

Upper Deck julkaisi keväällä 2009 sarjaan perustuvan korttipelin.

Hahmot

 Lok Lambert on sarjan päähahmo ja kuuluisan Etsijä Eathon Lambertin poika. Ennen isänsä amuletin löytämistä hän oli tavallinen high school -oppilas, jolla oli vaikeuksia pysyä hereillä oppitunneilla. Lok haaveili usein elämästä seikkailijana. Löydettyään Sophien avustuksella isänsä amuletin hänestä tuli Etsijä. Hän ei kuitenkaan tiennyt isänsä kuuluvan Huntik-säätiöön. Lok ei aluksi uskonut amuletin voimiin, kunnes Dante Vale selvitti Lokille sen historian. Lokille selvisi myös, että hänen isänsä oli entinen Etsijä, jonka salaisen päiväkirjan perässä on salainen rikollisjärjestö, joka käyttää Etsijöiden tavoin amuletteja taisteluissa. Hyväksyttyään kohtalonsa Lokin luonnonlahjakkuus Etsijänä joutuu koetukselle, kun hän liittyy Dante Valen, Sophie Casterwillin ja Cheritin Etsijät-ryhmään. Matkan aikana Lok oppii kehittämään uusia voimiaan tullakseen paremmaksi Etsijäksi. Ryhmään liittyy myöhemmin Zhalia Moon. Lokin perheeseen kuuluu isän lisäksi äiti Sandra, joka asuu Lokin isosiskon Cathyn kanssa Irlannissa. Cathy ei tiedä Huntik-säätiöstä tai siihen liittyvistä taikaolennoista mitään, toisin kuin Sandra, joka kuuluu aviomiehensä ja poikansa tavoin Huntik-säätiöön. Lokin suosikkititaaneja ovat Kipperin ja Baselaird sekä väliaikaisesti myös Danten antama Freelancer, jonka Lok antoi myöhemmin eteenpäin Denille. Lok on myös kantanut sarjan aikana myös kolmea legendaarista titaania: hengen titaania Tao’ta, taistelumestareiden titaania Pendragonia sekä kutsumisen titaania Quetzalcoatlia. Hänestä tuli toisella kaudella myös Casterwillien taistelumestareiden legendaarisen aseen, Tahdonterän, kantaja.

 Sophie Casterwill on Lokin tavoin lukioikäinen Etsijä, joka on erään Casterwill-ryhmän jäsenen tytär. Ryhmän perusti Lordi Casterwill, joka oli maailman ensimmäisiä Etsijöitä ja kutsui Titaanit avuksi taisteluun Mitätöijiksi kutsuttuja olentoja vastaan. Sophie joutui orvoksi hyvin nuorena, sillä hänen vanhempansa kuolivat heidän kartanonsa tulipalossa Englannissa ja hänen veljensä Lucas katosi jälkiä jättämättä. Heidän uskollinen henkivartijansa Santiago ja hovimestarinsa LeBlanche ottivat Sophien huostaansa. Hänestä tuli iän myötä loistava oppilas ja erinomainen Etsijä, jolla on syvä tuntemus muinaisesta historiasta. Sophiella on myös hämmästyttävä kyky opetella uusia voimia ja aistia taianomaisia energioita. Hän päätyi Huntik-säätiöön Lokin kanssa samaan aikaan, kun he löysivät Lokin isän Eathon Lambertin salaisen päiväkirjan. Sittemmin kaksikko on taistellut yhdessä Dante Valen kanssa Järjestöä vastaan, joka yrittää käyttää amuletteja pahuuteen. Sophien suosikkititaani on Sabriel. Sabrielin amuletti tuhoutui ensimmäisen kauden lopussa, mutta toisella kaudella Sophie oppi kutsumaan Sabrielin ilman amulettia ja löysi myös Sabrielin sisartitaanin Sorcerelin. Hän on myös kantanut sarjan toisen kauden aikana myös legendaarista uudelleensyntymisen titaania Feeniksiä.

 Dante Vale on Huntik-säätiön parhaimpia Etsijöitä ja johtaa pientä ryhmää, johon kuuluvat Lok, Sophie ja Zhalia. Dante on tunnettu älykkyydestään, vahvuudestaan ja kyvystään kerätä voimakkaita amuletteja. Hän käyttää suosikkititaaniaan vahvaa soturititaania nimeltä Caliban. Nuorempana Dante oppi kaikki taitonsa Metziltä, Huntik-säätiön pääjohtajalta, joka oli nyt vakavasti sairas. Toisin kuin opettajansa, Dante on harvinaisen lahjakas kamppailulajien taitaja ja turvautuu vasta myöhemmin Etsijä-kykyihinsä. Dante on kantanut sarjan aikana myös kahta legendaarista titaania: ruumiin titaania Behemothia (jonka langettama kirous aiheutti Metzin sairastumisen) sekä ulottuvuuksien titaania Umbraa.

 Zhalia Moon on Dante Valen ryhmän yksinäinen susi, jolla on värikäs menneisyys. Hän on joutunut kokemaan monenlaisia elämäntilanteita menneisyydessään. Zhalia adoptoitiin erään Klausin tutkijajärjestöön, jossa hänet kasvatettiin ilkeiden miesten keskuudessa. Zhaliasta kasvoi vallan houkutuksen keskellä järjestön soluttatumiseen erikoistunut agentti. Hän sai tärkeimmäksi tehtäväkseen soluttautua Danten Huntik-säätiön ryhmään. Zhalian tunntetuimmat titaanit ovat Gareon ja Kilthane sekä myöhemmin myös Kuningasbasiliski. Zhalia petti ryhmän tilaisuuden tullessa ilmiantamalla sen adoptioisälleen Klausille. Sitten hän tajusi Danten, Lokin ja Sophien kanssa vietetyn ajan takia kykenevänsä uskomaan elämän hyviin puoliin ja muutti Klausin kivipatsaaksi. Toisella tuotantokaudella hän vietti suurimman osan soluttautuneena Verispiraaliin välittääkseen tietoja näiden toimista Huntik-säätiölle.

 Cherit on titaani, joka puhuu ja jota ei sidottu amulettiin. Hän liikkuu Danten ryhmän mukana. Cheritin erikoiskyky on energiatehoste, mutta sen käyttäminen vie häneltä paljon voimaa.

 Den Fears on liittyi mukaan sarjan toisella tuotantokaudella. Hän asui aikoinaan samassa orpokodissa Zhalian sekä veljensä Harrisonin kanssa. Kun Tantras värväsi Harrisonin Verispiraaliin, Den karkasi ja liittyi Huntik-säätiöön. Den ei kuitenkaan pitänyt Huntik-säätiön perinteisistä koulutusmetodeista, jolloin Lok, Sophie ja Dante pyysivät häntä jäseneksi omaan ryhmäänsä. Hänen suosikkititaaninsa on Vigilante.

Viholliset

Järjestö
 Professori oli Järjestön johtaja, jonka oikeaa nimeä ei aiemmin tiedetty, kunnes jaksossa 24 tuli ilmi, että hänen nimensä on Simon Judeau. Hän oli Metzin ja Eathonin parhaita ystäviä ja Etsijä-ihmelupaus, jollaista Huntik-säätiössä ei oltu nähty vuosisatoihin. Kaikki kuitenkin muuttui, kunhän löysi legendaarisen mielen titaanin, Araknosin. Samalla hän sai kirouksen, joka heikensi häntä hetki hetkeltä. Hän sai kirouksen etenemien hidastumaan sitomalla sielunsa Araknosiin, minkä jälkeen hän perusti Järjestön, jonka tarkoituksena on palvella häntä yrityksessään päästä kirouksesta lopullisesti eroon ja samalla valloittaa maailma. Professori pitää myös hallussaan monia voimakkaita titaaneja ja tavoittelee Araknosin lisäksi myös ruumiin ja hengen legendaarisia titaaneja: Behemothia ja Tao’ta, jotta voisi niiden ja Araknosin avulla herättää Tahdon Amuletissa asuvan legendaarisen kuolemattomuuden titaanin, Overlosin. Mutta kun Lok käski Overlosin palata takaisin henkimaailmaan ja viedä muut Araknosin, Behemothin sekä Taon mukanaan, Araknos veti Professorin sinne myös.

 DeFoe johti omaa ryhmäänsä Järjestössä. Hänen taustansa on hämärän peitossa, mutta hän on noussut Järjestössä korkeaan asemaan. DeFoe on erittäin tehokas johtaja, joka vaatii alaisiltaan paljon. Lisäksi DeFoella on sadistinen pakkomielle happoon. DeFoella on apunaan Grier, jonka kanssa hän yrittää napata Dante Valen ja hänen ryhmänsä, jotka ovat Järjestön suunnitelman tiellä. Jaksossa 11 Professori sai hänen epäonnistumisistaan ja tottelemattomuudestaan tarpeeksi. Grier salamurhasi hänet Professorin käskystä ja peri samalla hänen asemansa. DeFoen suosikkititaaneja ovat Kreutalk ja Gar-Ghoul.

 Grier on DeFoen oikea käsi, joka vaikuttaa uskolliselta ja lähes robottimaiselta käskyjen vastaanottajalta. Hänet kasvatettiin salaisella Etsijöiden saarella Sutosissa, jossa Grierin isä oli johtaja. Hänen perheensä eli onnellisesti saarella muiden ihmisten keskuudessa, kunnes sisällissota pilasi rauhan. Grier lähti Järjestön palvelukseen ja hyödynsi oppimiaan taitoja tuodakseen järjestystä Sutosiin. Grierin suosikkititaani on Breaker.

 Klaus on ilkeä tutkija, joka otti huostaansa orvoksi jääneen Zhalian ja kasvatti tytöstä vakoojaan Järjestölle. DeFoen kuoltua ja Grierin keskittyessä johtamaan Sutosia, Klaus astui hänen tilalleen tehtävänään päästä eroon Dante Valesta. Lopulta Zhalia kuitenkin kääntyi Klausia vastaan ja muutti hänet Kuningasbasiliskin avulla kiveksi. Hän on taitava tekemään taustatutkimuksia ja luomuksia, mutta hän tietää historiasta huomattavasti vähemmän. Klaus asustaa Wienissä, Itävallassa. Klausin suosikkititaani on Brahe.

 Wilder nousi toisella tuotantokaudella Järjestön johtajaksi ja toimi Huntik-säätiön uutena vihollisena, kun he kilpailivat uusien legendaaristen titaanien sekä Voidin löytämisestä, kunnes Verispiraali näyttäytyi. Hänen kätyreitään ovat kokenut Etsijä nimeltä Hoffman sekä Verispiraaliin soluttautumista yrittänyt Stack. Wilderin suosikkititaani on Incubane.

Verispiraali
 The Betrayer on toisella kaudella esiintyvä Verispiraalin perustaja ja lordi Casterwillin ystävä tuhansien vuosien takaa. Hän kuitenkin petti Casterwillin ja pyrki tuomaan Mitätöijät, etsijöiden ja titaanien muinaiset viholliset, takaisin Maahan käyttämällä Voidin amulettia, Spiraalimerkkiä ja Punaista Komeettaa ”vuoden pisimpänä yönä”. Kuolemankin jälkeen hänen henkensä piti edelleen yhteyttä palvelijoihinsa. Hänen voimakkain titaaninsa on legendaarinen petoksen titaani, Demigorgan.

 Rassimov oli Järjestössä Professorin korkeimpia agentteja. Hän oli kuitenkin oikeasti Verispiraalin jäsen. Hän hallitsee monia synkkiä voimia kuten "toivontuho" ja "musta aukko". Hän järjesti salaa Professorin häviämisen Danten ryhmää vastaan ja paljasti todellisen henkilöllisyytensä Huntik-säätiölle tultuaan noutamaan Mitäjoijä Voidin amulettia. Rassimovin suosikkititaaneja ovat Thornment, Kopesh ja Anubian. Hän on myös kantanut sarjan toisen kauden aikana myös legendaarista sodan titaania Legionia.

 Shauna ja Wind ovat Rassimovin ylimmät palvelijat. Shauna on Rassimovin sisar ja suhtautuu hyvin vihamielisesti Casterwillin sukuun. Wind on Shaunan toveri, joka kykenee sanattomasti käyttämään loitsuja sekä ainoaa mutta voimakasta titaaniaan Shakritia.

 Tantras on Verispiraalin jäsenten ja myöhemmin myös Harrison Fearsin kouluttaja. Hän antaa jokaiselle Verispiraalin uudelle jäsenelle myös näiden titaanit. Tantrasin suosikkititaani on Jericho. Kun Tantras myöhemmin menetti voimansa Vlad Draculin Sydämeksi kutsutulle esineelle, Harrison tarjoutui kunnianosoituksena hänen korvaajakseen.

 Kiel ja Marduk ovat johtavat Casterwill-metsästäjiksi kutsuttuja Verispiraalin jäseniä, jotka etsivät ja tuhoavat Casterwillin suvun edustajia. Kiel on erikoistunut tulen käyttöön ja aiheutti myös Sophien vanhempien kuoleman. Marduk toimii Kielin jäljittäjänä ja on huomattavasti viekkaampi ja kärsivällisempi. Kielin suosikkititaani on Vulcana ja Mardukin suosikkititaani on Cerberus.

 Harrison Fears on Denin isoveli ja Zhalian lapsuudentuttava. Kun Tantras alkoi etsiä heidän orpokodistaan uusia jäseniä Verispiraaliin, Harrison liittyi ja nousi Tantrasin suosikkioppilaaksi. Harrisonin suosikkititaaneja ovat Hitokiri ja Antedeluvian, joista jälkimmäisen Huntik-säätiö oli aiemmin löytänyt Vlad III:n linnasta.

Äänirooleissa

Englanninkieliset

Suomenkieliset

Tuotanto
Huntik-sarjan eri osa-alueet on tuotettu eri maissa. Pääosin italialainen Rainbow teki yhteistyötä yhdysvaltalaisen Upper Deckin kanssa, joka tuotti sarjaan liittyvän korttipelin. Italiassa sarjaan tuotettiin tietokoneanimaatiot, taustat, luonnokset, musiikit ja äänitehosteet, sekä varmistettiin että sarjan luonnostelma tulee säilymään käsikirjoitettaessa. Koreassa tuotettiin animaatio, kun taas Yhdysvalloissa vastattiin sarjan käsikirjoittamisesta ja ääninäyttelemisestä NYAV Postin myötä.

Lähteet

Aiheesta muualla
 Huntik 4kids.tv:ssä   
 Huntik TV.comissa   

2000-vuosikymmenen piirrossarjat
Italialaiset televisiosarjat
Nuortensarjat
Rai:n televisio-ohjelmat